คุณคะพอดีหนูมีอะไรกับแฟนวันที่21ค่ะ แต่ใส่ถุงยางเหมือนจะรั่ว เลยไปซื้อยาคุมฉุกเฉินมากิน มีอะไรกันเสร็จตอน 7 โมง หนูกินยาคุม 10 โมงของวันนั้นเลยค่ะ จากนั้นวันที่26ก็มีเลือดกระปิดกระปรอยมาค่ะ พอวันที่27-28 ก็มีเลือดมาเยอะแบบ ปจด.เลยค่ะ มีสีแดงสด มีก้อนเลือดปกติ พอ29-30ก็จะเป็นเลือดออกมานิดเดียวค่ะ แล้วก็หายไป อยากทราบว่าจะท้องไหนคะถ้าแบบนี้แล้ว
สวัสดีค่ะ ยาคุมฉุกเฉินเป็นยาคุมกำเนิดที่มีขนาดฮอร์โมนเพศหญิงในปริมาณที่สูง ใช้หลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ดังนั้นหากได้กินภายใน 72 ชั่วโมงนั้น โอกาสตั้งครรภ์มีได้น้อย หลังการใช้ยา อาจมีผลข้างเคียงที่พบได้เช่น เลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คลื่นไส้ อาเจียนได้ดังนั้นจากที่กล่าวมา อาจจะเป็นผลข้างเคียงจากยา อาจซื้อชุดตรวจครรภ์ทางปัสสาวะมายืนยันเองอีกครั้ง ให้ผลบวกได้ 10-14 วันหลังปฏิสนธิ หรือไปยืนยันผลที่รพได้อีกครั้ง หากมีเลือดออกผิดปกติทางช่องคลอดมากไม่หยุด ควรรีบไปและถ้าจะมีเพศสัมพันธ์ในครั้งต่อไปควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัย ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก